Ar c'hazh gant heuzioù lêr

Ar c'hazh gant heuzioù l^r (Kazh e heuzoù a-wechoù dre verrdro) zo ur gontadenn diwar-benn ur c'hazh korvigellek, bet embannet gant Al Liamm e 1957 er rummad Levrioù ar vugale. Troet eo bet diwar ar gontadenn c'hallek Le Maître chat ou le Chat botté gant Charles Perrault (1628-1703).

E yezhoù all
  Der gestiefelte Kater
  Puss in Boots
  Le chat botté
  O Gato das Botas hag O Mestre Gato  e Portugal, O Gato de Botas e Brazil

Istor
Koshañ skrid anavezet eus istor ar c'hazh-se eo ar gontadenn italianek Costantino Fortunato el levr Le piacevoli notti, gant Giovanni Francesco Straparola war-dro 1550–1553). Anavezet e oa moarvat gant Perrault, dre ma oa bet troet e galleg.

E 1634 e voe embannet un doare italianek all, anvet Gagliuso, er Pentamerone gant Giambattista Basile. Ne seblant ket ar gontadenn bezañ bet anavezet gant Perrault, ha ne voe ket troet e galleg en e amzer. Ar paotr amañ zo ur c'hlasker-bara anvet Gagliuso (Cagliuso) a-wechoù) ha sikouret eo ivez gant e gazh. Met disheñvel eo diwezh ar gontadenn : Cagliuso a bromet un arched aour d'e gazh pa varvo. Tri devezh goude e ra van ar c'hazh da vervel ha klevout a ra Gagliuso o lavarout d'e wreg skeiñ ar c'hazh marv er-maez dre ar prenestr. Neuze e sav ar c'hazh hag e tamall e vestr, o c'houlenn ha hennezh eo ar gopr prometet evit ar sikour roet dezhañ da wellaat e stad. Neuze e red kuit ar c'hazh eus ti e vestr dizanaoudek.

E 1697 e voe embannet skrid gallek Charles Perrault.

E 1729 e voe troet skrid Perrault e saozneg gant Robert Samber, ma oa anvet The Master Cat, or Puss in Boots hag embannet e Londrez gant J. Pote ha R. Montagu en dastumad Histories, or Tales of Past Times.

E 1797, Der gestiefelte Kater a oa ur gomedienn alamanek gant Ludwig Tieck.

E 1812 e voe troet ar skrid en alamaneg gant ar vreudeur Grimm  hag embannet en o Kinder- und Hausmärchen.

Er gontadenn c'hallek Le renard doré, bet embannet e 1900 en dastumad Contes des landes et des grèves, e kaver un tamm eus danvez ar gontadenn, hag an anv marquis de Carabas meneget ouzhpenn da ugent gwechSkrid ''le renard Doré.

Ar gontadenn
Marvet eo ar miliner ha rannet e vadoù etre e dri mab.

 Liammoù diavaez 
 Ar skrid el Levraoueg Niverel Breizhek hag Europeat

 Notennoù ha daveoù 

*
Rummad:Levrioù ar vugale